******

***Din conținutul acestui număr***:

**Anul 2021 – numărul 25**

**21 – 25 iunie**

[Repere din agenda publică a conducerii instituţiei prefectului - judeţul Hunedoara în perioada 21 iunie – 25 iunie, 2021 2](#_Toc75864881)

[Selecție de Acte normative apărute în Monitorul Oficial al României în perioada 21 – 25 iunie, 2021 3](#_Toc75864882)

[Comunicate de presă ale Guvernului României 4](#_Toc75864883)

[Mesajul premierului Florin Cîțu cu prilejul Zilei Drapelului Național 4](#_Toc75864884)

[Informaţie Europeană 5](#_Toc75864885)

[NOUTĂȚI – Informații UTILE 5](#_Toc75864886)

[Societatea civilă cere implicare și sprijin din partea autorităților pentru simplificarea și digitalizarea Registrului Național ONG 5](#_Toc75864887)

[POIM: instrucțiune privind verificarea posibilelor conflicte de interese/suspiciuni de fraudă din cadrul proiectelor 6](#_Toc75864888)

[8 PNRR-uri sunt acum avizate de către Comisia Europeană 6](#_Toc75864889)

[Performanța inovării se îmbunătățește în continuare în statele membre și regiunile Uniunii Europene 7](#_Toc75864890)

[MDLPA: 27 de proiecte noi regenerarea urbană și creșterea competitivității unor firme 8](#_Toc75864891)

[AFCN: Organizațiile culturale declarate câștigătoare după prima etapă de selecție în cadrul sesiunii II/2021 trebuie să trimită documente! 9](#_Toc75864892)

[Raport publicat cu privire la concluziile proiectelor finanțate de Uniunea Europeană în domeniul eficienței energetice în industrie și servicii 10](#_Toc75864893)

[Au fost publicate rezultatele în urma evaluării cererilor de finanțare transmise către Departamentul pentru Românii de Pretutindeni 10](#_Toc75864894)

[POCU: Modificări la Manualul beneficiarului – varianta Iunie 2021 10](#_Toc75864895)

[Schema HoReCa: Ministerul face precizări cu privire la raportul de expertiză contabilă și beneficiarii și cheltuielile eligibile 11](#_Toc75864896)

[FDSC a lansat un nou program pentru sprijinirea ONG-urilor care lucrează cu și pentru persoanele cu dizabilități 12](#_Toc75864897)

[Consiliul UE a aprobat concluzii cu privire la Agenda 2030 pentru dezvoltare durabilă 12](#_Toc75864898)

[POAT: A fost modificat Ghidul de accesare a fondurilor din POAT 2014 – 2020 destinate pregătirii proiectelor de infrastructură în domeniile mobilitate urbană, regenerare urbană, infrastructură rutieră și publică de turism 12](#_Toc75864899)

[Consultări 13](#_Toc75864900)

[POC: Ghidul aferent dezvoltării capacității de cercetare-dezvoltare a clusterelor de inovare, în consultare publică! 13](#_Toc75864901)

[APELURI – Finanțări 14](#_Toc75864902)

[Acord preliminar al Consiliului și Parlamentului European în vederea adoptării unui fond de 5 miliarde euro destinat atenuării efectelor Brexitului 14](#_Toc75864903)

[Se pot depune cereri pentru înscrierea în Programul pentru susținerea producției de plante aromatice pentru anul 2021 15](#_Toc75864904)

[Modificări la procedura de implementare pentru schema dedicată sectorului HoReCa: Solicitanții nu vor mai încărca certificatul constatator în aplicația informatică 15](#_Toc75864905)

[APIA a anunțat o nouă măsură de sprijin acordată producătorilor din sectorul viniviticol 16](#_Toc75864906)

[Schema HoReCa: A fost modificată Anexa aferentă raportului de expertiză contabilă. Mai mult timp pentru depunerea aplicațiilor 17](#_Toc75864907)

[Au fost aprobate Regulamentele aferente Fondului European de Dezvoltare Regională (FEDR) și Fondului de Coeziune (FC) pentru perioada 2021 – 2027 17](#_Toc75864908)

[Săptămâna viitoare încep înscrierile în cadrul schemei HoReCa! 18](#_Toc75864909)

[Din actualitatea europeană 18](#_Toc75864910)

[Ajutor de stat: Comisia aprobă o schemă românească de 610 mii de euro pentru a sprijini companiile active în sectorul cultural independent din București afectate de pandemia de coronavirus 18](#_Toc75864911)

[Acțiunile Marie Skłodowska-Curie: Comisia sprijină cercetătorii și organizațiile cu 822 de milioane EUR în 2021 19](#_Toc75864912)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara
în perioada 21 iunie – 25 iunie, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților Oana Andreea BIRIȘ și SZÉLL Lőrincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***22 iunie***  |
| *Întâlnire de lucru cu doamna Czane Maria, director Oficiul județean de Poștă Hunedoara* | ***22 iunie***  |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, STS Hunedoara precum și SJPI Hunedoara* | ***22 iunie***  |
| *Întâlnire de lucru cu primarul comunei Peștișu Mic* | ***22 iunie***  |
| *Întâlnire de lucru cu primarul comunei General Berthelot* | ***22 iunie***  |
| *Verificare desfășurare examene din cadrul Evaluării Naționale în județul Hunedoara* | ***22 iunie***  |
| *Participare la Comitetul Județean pentru Situații de Urgență în vederea aprobării “Planului județean de măsuri și acțiuni pentru atenuarea efectelor temperaturilor ridicate pe anul 2021”* | ***22 iunie***  |
| *Întâlnire de lucru cu domnul Radu Aron, șeful Biroului Vamal Hunedoara* | ***23 iunie***  |
| *Întâlnire de lucru cu domnul Cosmin Liviu Pătrânjan, Inspector general al Direcției Regionale Antifraudă Fiscală 5 Deva* | ***23 iunie***  |
| *Întâlnire de lucru la sediul Direcției Județene de Sport și Tineret Hunedoara* | ***23 iunie***  |
| *Întâlnire de lucru la sediu ISJ Hunedoara* | ***24 iunie***  |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***24 iunie***  |
| *Întâlnire de lucru la Liceul Tehnologic Energetic "Dragomir Hurmuzescu"* | ***24 iunie***  |
| *Întâlnire cu domnul Ciprian Teleman, Ministrul Cercetării, Inovării și Digitalizării* | ***24 iunie***  |
| *Ședință de lucru pe tema alegerilor parțiale* | ***25 iunie***  |
| *Primirea vizitei ambasadorului Republicii Socialiste Vietnam, E.S. Domnul Dang Tran Phong* | ***25 iunie***  |
| *Întâlnire de lucru la sediul DSVSA cu domnul Josan Lucian Laurențiu, director executiv al Direcției Sanitar-Veterinară și pentru Siguranța Alimentelor* | ***25 iunie***  |
| *Participare la Ziua Drapelului Național* | ***26 iunie***  |
| *Coordonarea desfășurării alegerilor parțiale din județul Hunedoara* | ***27 iunie***  |
| *Participare la nedeia pădurenească din comuna Lelese* | ***27 iunie***  |
| *Vizită centrul mobil de vaccinare comuna Lelese* | ***27 iunie***  |
| *Vizită secții de votare comuna Sarmizegetusa* | ***27 iunie***  |

Cancelaria Prefectului

🏵🏵🏵



Selecție de Acte normative apărute în Monitorul Oficial al României
în perioada 21 – 25 iunie, 2021

**M. Of. nr. 613/ 22 iunie 2021**

* **948 -** **Ministerul Sănătății-** Ordin pentru completarea Ordinului ministrului sănătății nr. 644/2021 privind activitatea de testare în farmacii comunitare și oficine comunitare rurale, utilizând teste antigenice rapide pentru diagnosticarea infecției cu SARS-CoV-2

**M. Of. nr. 614/ 22 iunie 2021**

* **361- Primul-Ministru -** Decizie privind numirea doamnei Kacsó-Doboly Izabella-Mária în funcția de secretar de stat la Ministerul Tineretului și Sportului

**M. Of. nr. 618/ 23 iunie 2021**

* **165 - Parlamentul României -** Lege pentru aprobarea Ordonanței de urgență a Guvernului nr. 169/2020 privind completarea art. 3 din Ordonanța de urgență a Guvernului nr. 63/2020 pentru organizarea și desfășurarea unor campanii de informare publică în contextul situației epidemiologice determinate de răspândirea COVID-19

**M. Of. nr. 618/ 23 iunie 2021**

* **365 – Primul-Ministru -** Decizie pentru elaborarea Programului național de suport pentru copii în contextul pandemiei de COVID-19 - „Din grijă pentru copii“

**M. Of. nr. 622/ 24 iunie 2021**

* **170 – Parlamentul României -** Lege privind aprobarea Ordonanței Guvernului nr. 3/2020 pentru modificarea și completarea Ordonanței Guvernului nr. 83/2001 privind înființarea, organizarea și funcționarea serviciilor publice comunitare pentru eliberarea și evidența pașapoartelor simple și serviciilor publice comunitare regim permise de conducere și înmatriculare a vehiculelor
* **171** **– Parlamentul României -** Lege pentru instituirea zilelor colindului din România
* **540** - **Ministerul Muncii și Protecției Sociale** - Ordin privind modificarea anexei nr. 1 la Ordinul ministrului muncii și protecției sociale nr. 741/2020 pentru aprobarea modelului documentelor prevăzute la art. XII alin. (1) din Ordonanța de urgență a Guvernului nr. 30/2020 pentru modificarea și completarea unor acte normative, precum și pentru stabilirea unor măsuri în domeniul protecției sociale în contextul situației epidemiologice determinate de răspândirea coronavirusului SARS-CoV-2, cu modificările și completările aduse prin Ordonanța de urgență a Guvernului nr. 32/2020 pentru modificarea și completarea Ordonanței de urgență a Guvernului nr. 30/2020 pentru modificarea și completarea unor acte normative, precum și pentru stabilirea unor măsuri în domeniul protecției sociale în contextul situației epidemiologice determinate de răspândirea coronavirusului SARS-CoV-2 și pentru stabilirea unor măsuri suplimentare de protecție socială

**M. Of. nr. 624/ 24 iunie 2021**

* **646 – Guvernul României -** Hotărâre pentru aprobarea Normelor metodologice de aplicare a Legii nr. 33/1996 privind repunerea în unele drepturi economice a locuitorilor Munților Apuseni
* **671 – Guvernul României -** Hotărâre privind acordarea unor ajutoare de urgență pentru sprijinirea familiilor afectate de inundații în cursul anului 2021
* **672 – Guvernul României -** Hotărâre privind suplimentarea bugetului Ministerului Muncii și Protecției Sociale din Fondul de rezervă bugetară la dispoziția Guvernului, prevăzut în bugetul de stat pe anul 2021

**M. Of. nr. 625/ 25 iunie 2021**

* **102 – Consiliul Superior al Magistraturii -** Hotărâre privind stabilirea localităților care fac parte din circumscripțiile judecătoriilor din fiecare județ

**M. Of. nr. 626/ 25 iunie 2021**

* **3095 – Ministerul Culturii -** Ordin pentru aprobarea Schemei de ajutor de minimis pentru sprijinirea inițiativelor culturale despre minoritatea romă în cadrul Programului RO-CULTURA

**M. Of. nr. 627/ 25 iunie 2021**

* **1019 – Ministerul Economiei, Antreprenoriatului și Turismului -** Ordin privind modificarea Procedurii de implementare a schemei de ajutor de stat prevăzute de Ordonanța de urgență a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentației publice și organizării de evenimente, a căror activitate a fost afectată în contextul pandemiei de COVID-19, aprobată prin Ordinul ministrului economiei, antreprenoriatului și turismului nr. 991/2021

**M. Of. nr. 628/ 25 iunie 2021**

* **677 – Guvernul României -** Hotărâre privind modificarea Hotărârii Guvernului nr. 719/2020 pentru aprobarea procedurii de decontare și de plată a sumelor acordate în baza Ordonanței de urgență a Guvernului nr. 132/2020 privind măsuri de sprijin destinate salariaților și angajatorilor în contextul situației epidemiologice determinate de răspândirea coronavirusului SARS-CoV-2, precum și pentru stimularea creșterii ocupării forței de muncă
* **678** - **Guvernul României -** Hotărâre pentru modificarea anexelor nr. 2 și 3 la Hotărârea Guvernului nr. 636/2021 privind prelungirea stării de alertă pe teritoriul României începând cu data de 12 iunie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

**M. Of. nr. 629/ 25 iunie 2021**

* **57 – Guvernul României -** Ordonanță de urgență pentru stabilirea unor măsuri privind finanțarea cheltuielilor aferente proiectelor de investiții din cadrul Fondului de Dezvoltare și Investiții

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Mesajul premierului Florin Cîțu cu prilejul Zilei Drapelului Național

”Drapelul național ne reprezintă trecutul, cu luptele duse pentru dreptate, libertate, unitate și apărarea țării.

Sub culorile Tricolorului suntem reprezentați cu același curaj, cu responsabilitate și profesionalism în misiuni internaționale în care România este parteneră. Trăim cu bucurie momentele în care Tricolorul este arborat în onoarea reușitelor unor compatrioți ai noștri, indiferent de domeniul lor de activitate.

Emoția unor astfel de momente ne întărește sentimentul că oriunde ne-am afla, în țară sau peste hotare, și chiar dacă în anumite privințe putem să avem opinii diferite, simbolurile naționale, istoria, prezentul și viitorul ne unesc, ca români.

Suntem datori în fața trecutului și a înaintașilor noștri să facem cinste Drapelului Național, celorlalte simboluri naționale și tuturor înaintașilor noștri, mobilizând toate resursele de care dispunem și valorificând orice oportunitate pentru o redresare cât mai rapidă a țării post-pandemie. Facem acest lucru pentru toți românii, dar mai ales pentru generațiile care cresc acum.”

**Florin Cîțu,**

**Prim-ministru al României**

Sursa: [https://gov.ro/ro/comunicate&page=2&page=1](https://gov.ro/ro/comunicate%26page%3D2%26page%3D1)

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.Programul președinției se axează pe cinci domenii principale, care sunt în concordanță cu obiectivele agendei strategice a UE:* consolidarea rezilienței Europei
* promovarea încrederii în modelul social european
* promovarea unei redresări durabile
* accelerarea unei tranziții digitale echitabile și favorabile incluziunii
* reafirmarea rolului UE în lume, cu garantarea faptului că acesta se va baza pe deschidere și multilateralism

[Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. |

🏵🏵🏵

NOUTĂȚI – Informații UTILE

Societatea civilă cere implicare și sprijin din partea autorităților pentru simplificarea și digitalizarea Registrului Național ONG

În cursul săptămânii trecute, peste 30 de organizații, parte a societății civile din România, au transmis o scrisoare deschisă Ministerului Justiției în contextul inițierii procesului de reformare a Registrului Național ONG, [a transmis](https://www.stiri.ong/institutii-si-legislatie/romania/scrisoare-catre-ministerul-justitiei-pentru-colaborarea-cu-societatea-civila-in-procesul-de-reorganizare-a-registrului-national-ong) stiri.ong.

În scrisoare sunt prezentate propuneri de includere în Registru a problematicii interoperabilității astfel încât să contribuie la reale servicii de e-guvernare:

* Ministerul Justiției ar trebui să se asigure de includerea explicită a Registrului național ONG în prevederile din Cadrul Național de Interoperabilitate (HG 980/2017) și în măsurile post-adoptare ale Politicii publice în domeniul e-guvernării, adoptată de Guvern în 3 iunie 2021;
* Trebuie asigurată interoperabilitatea cu sistemele informatice ala ANAF, inclusiv Spațiul Privat Virtual, astfel încât să existe o cale clară către un punct unic de contact pentru e-guvernare;
* Registrul trebuie să ofere facilități de acces programatic pentru terțe părți în îndeplinirea unor obligații legale, spre exemplu autorități publice locale în procesul de validare a acordării unor subvenții, granturi sau contracte, sau instituții financiare în relație cu identificarea beneficiarilor reali;
* Registrul trebuie să asigure exportul automat de date către portalul național de date deschise, data.gov.ro, conform prevederilor OUG 41/2016 și Directivei (UE) 2019/1024 privind datele deschise și reutilizarea informațiilor din sectorul public (în curs de transpunere).

De asemenea, în scrisoare este susținută ideea că indiferent de autoritatea care îl găzduiește, Registrul național trebuie să asigure accesul gratuit la serviciile oferite și acces liber la setul complet de date (ceea ce nu se întâmplă în cazul ONRC).

În ceea ce privește OG 26/2000 organizațiile susțin că funcționarea organizațiilor neguvernamentale nu se rezumă numai la procedura de înființare, respectiv dizolvare, ci include și:

* aspecte cu privire la adecvarea prevederilor sale cu privire la desfășurarea de activități economice în contextul creșterii sectorului de economie sociale,
* clarificarea modului în care se iau decizii prin proceduri de la distanță într-o perioadă a digitalizării,
* reașezarea modului în care este gândită calitatea de membru (cum se dobândește această calitate, de la vârstă poate fi dobândită) în condițiile unei nevoi vădite de creștere a cetățeniei active,
* reanalizarea instituției utilității publice.

Scrisoarea integrală poate fi consultată [**aici**](https://www.stiri.ong/institutii-si-legislatie/romania/scrisoare-catre-ministerul-justitiei-pentru-colaborarea-cu-societatea-civila-in-procesul-de-reorganizare-a-registrului-national-ong).

Sursa: [www.fonduri-structurale.ro](http://www.fonduri-structurale.ro/)

\*

POIM: instrucțiune privind verificarea posibilelor conflicte de interese/suspiciuni de fraudă din cadrul proiectelor

Ministerul Investițiilor și Proiectelor Europene, prin Autoritatea de Management pentru Programul Operațional Infrastructură Mare, a publicat ieri, 22 iunie 2021, Instrucțiunea nr. 37/18.06.2021 privind verificarea posibilelor conflicte de interese/suspiciuni de fraudă din cadrul proiectelor finanțate din POIM.

[**Descarcă**](https://www.fonduri-structurale.ro/descarca-document/32953) instrucțiunea

Sursa: MIPE

\*

8 PNRR-uri sunt acum avizate de către Comisia Europeană

Comisia Europeană a anunțat luni, 21 iunie 2021 și ieri, 22 iunie 2021, aprobarea planurilor naționale de redresare și reziliență ale Slovaciei, Austriei și Letoniei.

După aprobarea Consiliului, celor 3 state li se vor putea aloca, în cadrul Mecanismului de redresare și reziliență, granturi în valoare de:

* 6,3 miliarde euro Slovaciei
* 3,5 miliarde euro pentru Austria
* 1,8 miliarde euro Letoniei

Comisia a evaluat PNRR-urile pe baza criteriilor stabilite în Regulamentul MRR. Finanțările vor sprijini punerea în aplicare a măsurilor esențiale de investiții și reformă prezentate în planuri.

**Planul Slovaciei** a alocat:

* 43% din bugetul total pentru măsuri climatice, din care 528 de milioane euro pentru renovarea a cel puțin 30.000 de case pentru a le îmbunătăți performanța energetică și ecologică, reducând în același timp facturile la energie ale populației și emisiile de gaze cu efect de seră, precum și adaptarea la schimbările climatice prin măsuri de retenție a apei.
* 21% pentru sprijinirea tranziției digitale, cum ar fi cea a sistemelor de educație și sănătate.

Aprobarea Consiliului a planului ar permite plata unei prefinanțări în valoare de 823 milioane euro.

**Austria** și-a defalcat alocarea totală după cum urmează:

* 59% pentru măsuri climatice, inclusiv pentru reformarea sistemului fiscal care vizează măsuri pentru reducerea emisiilor de CO2 prin: stimulente oferite dezvoltării tehnologiilor favorabile climei, rate de impozitare preferențiale pentru produsele cu zero emisii sau scăzute și stabilirea prețurilor pentru emisiile de CO2;
* 53% pentru tranziția digitală, cu scopul realizării unor investiții considerabile pentru sporirea conectivității, în special în mediul rural și în zonele defavorizate.
* 159 de milioane EUR pentru a retrage sistemele vechi de încălzire cu petrol și gaze;
* 543 de milioane EUR pentru construirea unor noi linii de tren și electrificarea celor existente.

După ce Consiliului va oferi un răspuns pozitiv, Austria va putea beneficia de prefinanțări de 450 de milioane euro.

Planul **Letoniei** a alocat din bugetul total:

* 38% pentru acțiuni climatice, cu accent pe mobilitatea durabilă, prin restructurarea rețelelor de transport din regiunea metropolitană Riga;
* 21% pentru tranziția digitală, incluzând investiții în tehnologii avansate și de bază și în digitalizarea instituțiilor publice;
* 95 de milioane euro pentru îmbunătățirea competențelor digitale, cu scopul de a crește ponderea persoanelor cu vârste cuprinse între 16 și 74 de ani care au cel puțin competențe de bază la 54 % până în 2026.

Următoarea aprobare din partea Consiliului va debloca pentru Letonia prefinanțări în valoare de 236 de milioane euro.

Lista PNRR-urilor avizate anterior de Comisia Europeană:

* [Portugalia](https://www.fonduri-structurale.ro/stiri/26587/primul-pnrr-aprobat-unda-verde-din-partea-ce-pentru-cele-16-6-miliarde-euro-propuse-de-portugalia)
* [Spania](https://www.fonduri-structurale.ro/stiri/26589/comisia-europeana-aviz-pozitiv-pentru-pnrr-urile-spaniei-si-greciei)
* [Grecia](https://www.fonduri-structurale.ro/stiri/26589/comisia-europeana-aviz-pozitiv-pentru-pnrr-urile-spaniei-si-greciei)
* [Luxemburg](https://www.fonduri-structurale.ro/stiri/26597/lista-pnrr-urilor-avizate-pozitiv-de-comisie-continua-cu-luxemburg-si-danemarca)
* [Danemarca](https://www.fonduri-structurale.ro/stiri/26597/lista-pnrr-urilor-avizate-pozitiv-de-comisie-continua-cu-luxemburg-si-danemarca)

Sursa: Comisia Europeană

\*

Performanța inovării se îmbunătățește în continuare în statele membre și regiunile Uniunii Europene

Comisia a publicat ieri, 21 iunie 2021, Tabloul de bord al inovării europene 2021, care arată că performanțele europene în materie de inovare continuă să se îmbunătățească în întreaga UE.

În medie, performanța inovării a crescut cu 12,5% începând cu 2014. Există o convergență continuă în cadrul UE, țările cu performanțe mai slabe crescând mai repede decât cele cu performanțe superioare, reducând astfel decalajul de inovare dintre acestea.

În peisajul global, UE are performanțe mai bune decât concurenții săi, cum ar fi China, Brazilia, Africa de Sud, Rusia și India, în timp ce Coreea de Sud, Canada, Australia, Statele Unite și Japonia au un avantaj în fața UE. Tabloul de bord al inovării europene din acest an se bazează pe un cadru revizuit, care include noi indicatori privind digitalizarea și sustenabilitatea mediului, aducând tabloul de bord mai potrivit cu prioritățile politice ale UE.

[**Descarcă**](https://www.fonduri-structurale.ro/descarca-document/32944) raportul

**Situația României**

România este un inovator emergent. În timp, performanța în raport cu Uniunea Europeană a rămas la fel.

Punctele forte ale României sunt Impactul vânzărilor, Digitalizarea și Durabilitatea mediului. Printre primii 3 indicatori se numără exporturile de bunuri de înaltă tehnologie și medie, Broadband penetration și cheltuielile de capital de risc.

Creșteri recente ale performanței sunt observate pentru co-publicații științifice internaționale, publicații cele mai citate, doctoranzi străini, Broadband penetration și IMM-uri inovatoare care colaborează cu altele.

România are o pondere mai mare de Non-innovators fără dispoziție de inovare și prezintă scoruri sub medie la indicatorii referitori la schimbările climatice.



[**Descarcă**](https://www.fonduri-structurale.ro/descarca-document/32945) profilul României

Sursa: DG Regio

\*

MDLPA: 27 de proiecte noi regenerarea urbană și creșterea competitivității unor firme

Ministrul dezvoltării, lucrărilor publice și administrației a anunțat joi, 24 iunie 2021, semnarea a 27 de contracte de finanțare noi, prin Programul Operațional Regional (POR) 2014-2020, coordonat de MDLPA.

**Valoarea totală** a proiectelor este de 186.339.039,77 de lei.

Dintre acestea, 11 proiecte vizează regenerarea urbană, modernizarea infrastructurii rutiere și reabilitarea unor unități de învățământ din:

* orașul Liteni, județul Suceava, pentru regenerarea spațiilor publice urbane și îmbunătățirea serviciilor educaționale și cultural-creative, va beneficia de suma de 23.287.500 lei;
* orașul Solca, județul Suceava, va beneficia de 16.609.051,85 lei pentru reabilitarea și extinderea Liceului Tehnologic „Tomșa Vodă”, reabilitarea infrastructurii de drumuri publice și reabilitarea arhitecturală și peisagistică a parcului central;
* satul Roșiești, județul Vaslui, pentru modernizarea și extinderea școlii, va beneficia de 5.815.194,18 lei;
* comuna Tăureni, județul Mureș, va beneficia de 478.246,41 lei pentru înființarea unui centru comunitar integrat;
* comuna Dognecea, județul Caraș-Severin, pentru înființarea unui centru comunitar integrat, va beneficia de 478.500 lei;
* comuna Gruia, județul Mehedinți, va beneficia de 461.139,04 lei pentru înființarea, modernizarea și dotarea unui centru comunitar integrat;
* comuna Maliuc, județul Tulcea, pentru investiții în dezvoltarea infrastructurii turistice, va beneficia de suma de 3.620.245,94 lei;
* municipiul Giurgiu va beneficia de 15.898.833,51 lei pentru amenajarea spațiului de agrement adiacent Veriga;
* orașul Năvodari, județul Constanța, pentru îmbunătățirea mobilității urbane pe străzile Rândunelelor, Albinelor, Constanței, Plopilor, Recoltei, Corbului și Nuferilor, va beneficia de 17.555.942,33 lei;
* municipiul Tulcea va beneficia de 18.787.283,75 lei pentru eficientizarea energetică a Liceului „Henri Coandă”;
* orașul Petrila, județul Hunedoara, pentru modernizarea și extinderea sistemului de iluminat public, va beneficia de 22.918.313,76 lei.

Celelalte 16 proiecte au drept obiectiv creșterea competitivității unor firme, prin diversificarea activității și achiziționarea de echipamente moderne.

Sursa: Inforegio

\*

AFCN: Organizațiile culturale declarate câștigătoare după prima etapă de selecție în cadrul sesiunii II/2021 trebuie să trimită documente!

Administrația Fondului Cultural Național a publicat săptămâna trecută listele după etapa I de selecție în cadrul apelului de proiecte culturale sesiunea II / 2021.

Bugetul disponibil a fost de 13.000.000 lei și a acoperit 11 arii de finanțare și contestațiile.

Cele 11 arii tematice sunt:

* arte vizuale
* artele spectacolului – teatru
* artele spectacolului – muzică
* artele spectacolului – dans
* arta digitală și noile media
* educație prin cultură
* intervenție culturală
* patrimoniu cultural material
* patrimoniu cultural imaterial
* promovarea culturii scrise
* proiecte cu caracter repetitiv

[**Descarcă**](https://www.fonduri-structurale.ro/descarca-document/32964)listele

Solicitanții selectați trebuie să depună documentele solicitate în etapa a II-a a selecției, respectiv , documentele juridice și contabile necesare pentru încheierea contractelor de finanțare, până **luni, 28 iunie 2021**, la adresa contact@afcn.ro.

Sursa: AFCN

\*

Raport publicat cu privire la concluziile proiectelor finanțate de Uniunea Europeană în domeniul eficienței energetice în industrie și servicii

Agenția Executivă Europeană pentru Climă, Infrastructură și Mediu (CINEA) a publicat ieri, 24 iunie 2021, un raport cu privire la concluziile proiectelor finanțate de Uniunea Europeană care susțin adoptarea măsurilor de eficiență energetică în industrie și servicii

Raportul a identificat o serie de lecții învățate și concluzii care rezultă din investigarea realizărilor și impacturilor a 41 de proiecte evaluate din programele Intelligent Energy Europe și Orizont 2020. Acesta subliniază în mod clar rolul pe care proiectele l-au jucat în sprijinirea punerii în aplicare a politicilor, precum articolul 8 din Directiva privind eficiența energetică și subliniază faptul că punerea în aplicare a măsurilor și metodologiilor dezvoltate de proiectele analizate poate duce la o reducere de aproximativ 4,5% a consumul total final de energie la nivelul companiei.

Raportul identifică provocările cheie pentru îmbunătățirea eficienței energetice în industrie și servicii, cum ar fi implicarea IMM-urilor în explorarea potențialului lor de eficiență energetică, lipsa de cunoștințe și conștientizare a beneficiilor eficienței energetice, lipsa datelor energetice adecvate și îmbunătățirea eficienței energetice nefiind considerată o investiție strategică de către factorii de decizie din industrie și IMM-uri.

Rezultatele studiului au informat și despre  dezvoltarea cererilor de propuneri LIFE, în special, pentru subprogramul de tranziție a energiei curate. Finanțarea va fi disponibilă pentru a sprijini industria și serviciile pentru a-și îmbunătăți performanța energetică în viitoarea cerere de propuneri LIFE 2021.

[**Descarcă**](https://www.fonduri-structurale.ro/descarca-document/32963) raportul

Sursa: CINEA

\*

Au fost publicate rezultatele în urma evaluării cererilor de finanțare transmise către Departamentul pentru Românii de Pretutindeni

Departamentul pentru Românii de Pretutindeni a anunțat miercuri, 23 iunie 2021, rezultatele evaluării cererilor de finanțare transmise în cadrul sesiunii de finanțare nerambursabilă aferentă anului 2021.

Cele mai multe proiecte aprobate sunt cele dedicate **educației** (53), urmate de **mass-media** (16), **cultură** (11), **reintegrare** (8), **societate civilă** (1).

Orele de limba română, școlile de duminică, dar și **educația prin tradiții și obiceiuri** reprezintă 60% din numărul total al proiectelor.

[**Descarcă**](https://www.fonduri-structurale.ro/descarca-document/32962)lista proiectelor aprobate/respinse

Contestațiile se pot depune prin e-mail la adresa proiecte@dprp.gov.ro , în cel mult 3 zile lucrătoare de la comunicarea rezultatelor.

Sursa: DRP

\*

POCU: Modificări la Manualul beneficiarului – varianta Iunie 2021

Ministerul Investițiilor și Proiectelor Europene a modificat Manualul beneficiarului POCU.

Principalele modificări operate  vizează monitorizarea implementării proiectelor:

* eliminarea depunerii RT înaintea transmiterii cererii de plată;
* necesitatea depunerii RT cu 10 zile înaintea transmiterii cererii de rambursare aferente cererii de plată;
* completarea Manualului Beneficiarului cu informații privind depunerea RT-urilor în cazul în care au fost omise informații privind desfășurarea activităților în cadrul RT-urilor anterioare, validate deja la nivelul OI Responsabil;
* completarea Manualului Beneficiarului cu informații privind desfășurarea vizitelor ad-hoc, în cazul activităților on-line;
* completarea Manualului Beneficiarului cu informații privind măsurile luate la nivelul OI Responsabil în cazul în care se constată că activitățile nu se desfășoară conform Anexei 21 - Informații Beneficiar activități luna următoare, ca urmare a vizitelor ad-hoc.

[**Descarcă**](https://www.fonduri-structurale.ro/descarca-document/32960) manualul

Sursa: MIPE

\*

Schema HoReCa: Ministerul face precizări cu privire la raportul de expertiză contabilă și beneficiarii și cheltuielile eligibile

Ministerul Economiei, Antreprenoriatului și Turismului a transmis astăzi, 24 iunie 2021, precizări în acord cu legislația care îndrumă schema HoReCa - ajutor de stat de 20% din diferența între cifra de afaceri din 2020 și cea din 2019, pentru CAEN-urile legale eligibile:

* Cursul de referință pentru proiect, stabilit de BNR luni 28 iunie 2021 la ora 13.00 va fi verificat automat din aplicație. În cursul zilei de azi (n.r. 24 iunie 2021) se va modifica Anexa 7, astfel încât să nu mai fie solicitată suma în euro.
* Ordinea în care se înscriu potențialii beneficiari ai schemei nu este relevantă. Numărul RUE nu este criteriu de eligibilitate. Schema nu este făcută pe principiul primul venit, primul servit, se arată în comunicat. Întreaga suma alocată se împarte proporțional tuturor beneficiarilor eligibili.
* Expertul contabil, membru CECCAR, care se află în relație contractuală cu beneficiarul și a întocmit evidența contabilă, poate semna certificarea cifrei de afaceri pe anii 2019 și 2020, în sensul stabilirii diferenței de cifră de afaceri remunerabilă în cadrul schemei 2021.

Ministerul a publicat, de asemenea, un set de întrebări și răspunsuri aferente schemei. Conform explicațiilor transmise de MEAT, un beneficiar care a primit deja un grant în cadrul Măsurilor 1 sau 2 poate aplica în continuare în cadrul schemei HoReCa. Beneficiarii pot aplica și cu coduri CAEN secundare.

De asemenea, în ceea ce privește existența unei liste cu cheltuieli eligibile, aceasta a fost eliminată și din procedura de implementare însă, în cazul în care se înregistrează obligații restante către organul fiscal central, beneficiarul se obligă să le achite din ajutorul acordat în cadrul programului.

Referitor la raportul de expertiză contabilă/raportul de audit, acesta este necesar în vederea extragerii cifrei de afaceri/volumului facturilor emise/încasărilor obținute pentru codurile CAEN eligibile din volumul total al cifrei de afaceri/încasărilor întreprinderii, în vederea calculării bazei de calcul și pentru asumarea acestor cifre.

[**Descarcă**](https://www.fonduri-structurale.ro/descarca-document/32961) setul de întrebări și răspunsuri

\*\*\*

fonduri-structurale.ro are experiență în scrierea și implementarea proiectelor finanțate din fonduri europene și de la stat, dobândită de-a lungul timpului în cadrul a numeroase proiecte de succes, coordonate atât din poziția de beneficiar, cât și din cea de consultant. Pentru mai multe detalii despre cum vă putem sprijini în depunerea unei cereri de finanțare în cadrul apelului vă rugăm să ne scrieți la structuralcg@fonduri-structurale.ro.

Sursa: MEAT

\*

FDSC a lansat un nou program pentru sprijinirea ONG-urilor care lucrează cu și pentru persoanele cu dizabilități

Fundația pentru Dezvoltarea Societății Civile a anunțat lansarea programului de sprijin financiar pentru **ONG-urile care lucrează cu și pentru persoanele cu dizabilități**, în parteneriat cu E-Distribuție Muntenia.

**Scopul programului** este de a aduce contribuții la capacitarea organizațiilor care lucrează cu și pentru persoane cu dizabilități, prin ameliorarea infrastructurii care stă la baza serviciilor pe care le furnizează în comunitate.

Finanțările vor acordate pentru **achiziționarea unor echipamente/produse care cresc accesul persoanelor cu dizabilități**la mediul fizic, informațional și comunicațional și, implicit, la serviciile organizației. Finanțările vor fi acordate sub formă de mini-granturi și vor fi cuprinse între **3.000 și 5.000 de lei.**

Termenul de aplicare este **26 iunie 2021**.

Pentru mai multe detalii, accesați secțiunea de [**alte finanțări**](https://www.fonduri-structurale.ro/alte-finantari/501/fdsc-mini-granturi-pentru-ong-urile-care-adreseaza-nevoi-ale-persoanelor-cu-dizabilitati).

Sursa: Fundația pentru Dezvoltarea Societății Civile

\*

Consiliul UE a aprobat concluzii cu privire la Agenda 2030 pentru dezvoltare durabilă

Consiliul Uniunii Europene a aprobat marți, 22 iunie 2021, concluzii prin care se reafirmă angajamentul ferm al UE față de Agenda 2030 pentru dezvoltare durabilă și obiectivele de dezvoltare durabilă (ODD) ale acesteia, care continuă să ghideze UE, atât pe plan intern, cât și pe plan extern, pentru o reconstrucție mai temeinică și mai verde.

Conform comunicatului, Consiliul invită Comisia să propună astfel de acțiuni în coroborare cu îndeplinirea ambițiilor emblematice ale președintei Comisiei: „un Pact verde european”. Comisia este invitată, de asemenea, să se angajeze într-un dialog periodic cu Consiliul pentru a promova în continuare o abordare integrată, strategică, ambițioasă și cuprinzătoare a punerii în aplicare a ODD-urilor, se arată în comunicat.

Concluziile invită Comisia și statele membre să desfășoare campanii de comunicare și de sensibilizare cu privire la Agenda 2030, în vederea creșterii gradului de responsabilitate comună a cetățenilor, a sectorului privat și a altor părți interesate.

Sursa: Consiliul UE

\*

POAT: A fost modificat Ghidul de accesare a fondurilor din POAT 2014 – 2020 destinate pregătirii proiectelor de infrastructură în domeniile mobilitate urbană, regenerare urbană, infrastructură rutieră și publică de turism

Autoritatea de Management pentru Programul Operațional Asistență Tehnică din cadrul Ministerul Investițiilor și Proiectelor Europene a pubicat marți, 22 iunie 2021, OMIPE nr. 630/2021  privind modificarea Ghidului de accesare a fondurilor din Programul Operațional Asistenta Tehnică 2014 – 2020 destinate pregătirii proiectelor de infrastructură în domeniile mobilitate urbană, regenerare urbană, infrastructură rutieră de interes județean, inclusiv variantele ocolitoare și/sau drumuri de legătură, centre de agrement/baze turistice (tabere scolare) și infrastructură și servicii publice de turism, inclusiv obiective de patrimoniu cu potențial turistic – în vigoare de la data de 22.06.2021.

[**Descarcă**](https://www.fonduri-structurale.ro/descarca-document/32956) ordinul

Sursa: MIPE

🏵

Consultări

POC: Ghidul aferent dezvoltării capacității de cercetare-dezvoltare a clusterelor de inovare, în consultare publică!

Autoritatea de Management pentru Programul Operațional Competitivitate (POC) din cadrul Ministerului Investițiilor și Proiectelor Europene și Organismul Intermediar pentru Cercetare din cadrul Ministerului Cercetării, Inovării și Digitalizării a lansat astăzi, 25 iunie 2021, spre consultare publică, **Ghidul Solicitantului aferent Acțiunii: 1.1.1 Mari infrastructuri de CD – Tip de proiect: Proiecte pentru clustere de inovare**, Axa prioritară: I. Cercetare, dezvoltare tehnologică și inovare (CDI) în sprijinul competitivității economice și dezvoltării afacerilor, Prioritatea de investiții 1a – Consolidarea cercetării și inovării (C&I), a infrastructurii și a capacităților de dezvoltare a excelenței în domeniul C&I, precum și promovarea centrelor de competență, în special a celor de interes european, Obiectiv Specific: OS 1.1. Creșterea capacității științifice în domeniile de specializare inteligentă și sănătate.

În cadrul acestui apel se vor finanța proiecte dedicate dezvoltării capacității de cercetare a clusterelor de inovare.

Beneficiarii eligibili sunt **entitățile juridice care administrează structuri de tip cluster inovativ** (organizația clusterului). Organizația clusterului va conține cel puțin 10 părți independente organizate ca societăți comerciale, care se încadrează în categoria IMM-urilor conform Legii 346/2004 , și cel puțin o parte independentă de tip organizație de cercetare (universitate sau institut CD).

Proiectele se concentrează pe următoarele domenii, așa cum au fost identificate conform Strategiei Naționale de CDI și aprobate prin Programul Operațional Competitivitate:

* **Bioeconomia**
	+ Tehnologia informației și a comunicațiilor, spațiu și securitate
	+ Energie, mediu și schimbări climatice
	+ Eco-nano-tehnologii și  materiale avansate
* **Sănătate**

În cadrul apelului se vor sprijini:

* **Investiții pentru dezvoltarea de noi facilități CD** comune în clusterele de inovare și/sau modernizarea facilităților CD comune existente (departamente/centre/laboratoare de cercetare-dezvoltare comune, care aparțin clusterului, deși pot fi localizate fizic în cadrul unui sau unor partener/i din cadrul clusterului);
* **Activități de inovare în clustere** (obținerea, validarea și protejarea brevetelor și altor active necorporale care aparțin patrimoniului organizației clusterului, detașarea de personal cu înaltă calificare în organizația clusterului de la o organizație de cercetare sau de la o întreprindere mare);
* **Achiziția de servicii de consultanță** în domeniul inovării și achiziția de servicii de sprijinire a inovării;
* **Activități de exploatare** pentru sprijinirea funcționării clusterelor de inovare (animarea și promovarea clusterului, operarea instalațiilor clusterului (sau gestionarea activelor de cercetare ale clusterului), organizarea de programe de formare, ateliere, conferințe.

**Bugetul alocat** este în valoare de 24.838.699 euro/122.196.464 lei, dintre care  21.112.894 euro/ 103.866.993 lei fonduri FEDR, cu posibilitatea utilizării mecanismului de supracontractare, în condițiile legii, până la valoarea de 49.677.398 euro/244.392.928 lei, dintre care  42.225.788 euro/207.733.986 lei fonduri FEDR.

Valoarea finanțării publice nerambursabile pentru un proiect, este cuprinsă între minim  2.459.800 lei (echivalentul a 500.000 euro) și maxim 36.897.000 lei (echivalentul a 7.500.000 euro).

[**Descarcă**](https://www.fonduri-structurale.ro/descarca-document/32965) ghidul

Perioada de consultare publică este de 10 zile lucrătoare, începând de astăzi (n.r. 25 iunie 2021) până la data de **09 iulie 2021, ora 17.00**. Observațiile vor fi transmise la adresa de e-mail: secretariat.poc@mfe.gov.ro.

Sursa: MIPE

🏵

APELURI – Finanțări

Acord preliminar al Consiliului și Parlamentului European în vederea adoptării unui fond de 5 miliarde euro destinat atenuării efectelor Brexitului

Adoptarea unui fond de cinci miliarde de euro menit să ajute la depășirea consecințelor retragerii Regatului Unit din UE a devenit iminentă, după ce joi, 17 iunie 2021, Consiliul și Parlamentul European au ajuns la un acord preliminar cu privire la proiectul de regulament.

Acordul înseamnă că finanțarea din rezerva de ajustare la Brexit poate începe să fie acordată înainte de sfârșitul anului.

Rezerva este concepută pentru a sprijini toate statele membre, concentrându-se totuși asupra regiunilor și sectoarelor celor mai afectate.

Fondul este un instrument special de urgență cu caracter excepțional.

Acesta va fi cheltuit, printre altele, pentru compensarea întreprinderilor al căror volum de comerț a scăzut, pentru salvgardarea locurilor de muncă, pentru sprijinirea comunităților de pescari și pentru construirea de facilități vamale în porturi.

Principala condiție pentru rambursarea costurilor suportate de autoritățile publice și de întreprinderile private este ca aceste costuri să aibă o legătură directă cu contracararea efectelor negative ale retragerii Regatului Unit.

Colegiuitorii au convenit că rezerva va acoperi, integral sau parțial, măsurile introduse de statele membre între 1 ianuarie 2020 și 31 decembrie 2023. Acest interval de timp ține seama de necesitatea unor măsuri de atenuare înainte de expirarea perioadei de tranziție.

**Prefinanțare**

Toate cele cinci miliarde de euro (la prețurile din 2018) vor fi alocate provizoriu statelor membre în avans.

Din suma totală, 80%, adică 4 miliarde EUR, vor fi plătite sub formă de prefinanțare: 1,6 miliarde EUR în 2021, 1,2 miliarde EUR în 2022 și 1,2 miliarde EUR în 2023.

Restul de un miliard va fi pus la dispoziție în 2025. Acesta va fi împărțit între statele membre în funcție de modul în care au fost cheltuite fondurile în anii precedenți, luându-se în considerare, totodată, orice sume rămase neutilizate.

**Alocare**

Brexitul are un impact inegal asupra statelor membre, regiunilor și sectoarelor.

Având în vedere acest lucru, colegiuitorii au convenit că metoda de alocare ar trebui să se bazeze pe trei factori principali:

* valoarea peștelui capturat în zona economică exclusivă a Regatului Unit
amploarea comerțului cu Regatul Unit
populația din regiunile maritime de frontieră cu Regatul Unit

În total, 600 de milioane EUR vor fi alocate în funcție de factorul legat de pescuit, 4 150 de miliarde EUR în funcție de schimburile comerciale și 250 de milioane EUR în temeiul factorului legat de regiunile frontaliere maritime.

**Etapele următoare**

Acordul preliminar dintre președinția portugheză a Consiliului și negociatorii Parlamentului European trebuie să fie aprobat de cele două instituții înainte ca acestea să poată trece la adoptarea regulamentului.

Sursa: Parlamentul European

\*

Se pot depune cereri pentru înscrierea în Programul pentru susținerea producției de plante aromatice pentru anul 2021

Agenția de Plăți și Intervenție pentru Agricultură a anunțat ieri, 22 iunie 2021, faptul că primește cereri de înscriere în Programul pentru susținerea producției de plante aromatice anul 2021, începând cu data intrării în vigoare a Hotărârii nr.652/2021 privind aprobarea programului de susținere a producției de plante aromatice pentru anul 2021 publicată în Monitorul Oficial nr. 610 din 18 iunie 2021 și până la data de **30 iunie 2021**, inclusiv.

Schema de ajutor de minimis, se aplica pe întreg teritoriul României în anul 2021, pentru susținerea producției la plante aromatice, după cum urmează:

* **Busuioc**
* **Cimbru**
* **Coriandru**
* **Fenicul**
* **Muștar**

**Plafonul total alocat** acestei scheme de minimis este 6.000.000 lei echivalent a 1.231.400 euro, la un curs de 4.8725 lei/euro.

Valoarea/suprafață a ajutorului de minimis este de :

* **2600 euro/ha**, dar nu mai puțin de minimum 0,5 ha pentru busuioc;
* **3400 euro/ha**, dar nu mai puțin de minimum 0,5 ha pentru cimbru;
* **100 euro/ha** pentru coriandru;
* **200 euro/ha** pentru fenicul;
* **150 euro/ha** pentru muștar.

Valoarea totală a ajutoarelor de minimis care se acordă unei întreprinderi / întreprinderi unice **nu poate depăși suma de 20.000 euro** pe durata a trei exerciții financiare.

[**Descarcă**](https://www.fonduri-structurale.ro/descarca-document/32952)ghidul

Sursa: APIA

\*

Modificări la procedura de implementare pentru schema dedicată sectorului HoReCa: Solicitanții nu vor mai încărca certificatul constatator în aplicația informatică

Vineri, 18 iunie 2021, a fost publicat în Monitorul Oficial Ordinul pentru modificarea Procedurii de implementare a schemei instituite prin Ordonanța de Urgență nr. 224/2020, cu modificările și completările ulterioare.

Conform documentului, aplicația informatică va verifica automat istoricul privind autorizarea codurilor CAEN. Anterior, aplicantul trebuia să încarce certificatul constatator cu istoric în aplicație.

[**Descarcă**](https://www.fonduri-structurale.ro/descarca-document/32950) Ordinul (Monitorul Oficial, Partea I, Nr. 611/18.VI.2021)

Aplicația electronică aferentă schemei va fi lansată în perioada următoare, conform unui comunicat emis de MEAT.

\*\*\*

fonduri-structurale.ro are experiență în scrierea și implementarea proiectelor finanțate din fonduri europene și de la stat, dobândită de-a lungul timpului în cadrul a numeroase proiecte de succes, coordonate atât din poziția de beneficiar, cât și din cea de consultant. Pentru mai multe detalii despre cum vă putem sprijini în depunerea unei cereri de finanțare în cadrul apelului vă rugăm să ne scrieți la structuralcg@fonduri-structurale.ro.

Sursa: [www.fonduri-structurale.ro](http://www.fonduri-structurale.ro/)

\*

APIA a anunțat o nouă măsură de sprijin acordată producătorilor din sectorul viniviticol

Agenția de Plăți și Intervenție pentru Agicultură (APIA) a anunțat miercuri, 16 iunie 2021, punerea în aplicare a unei noi măsuri pentru susținerea sectorului viniviticol, respectiv măsura de recoltare înainte de coacere.

Operațiunea de recoltare înainte de coacere se referă la înlăturarea totală a ciorchinilor înainte de ajungerea lor la maturitate, din întreaga exploatație sau de pe o parte a acesteia, cu condiția ca recoltarea înainte de coacere să se realizeze pe parcele întregi. În ceea ce privește domeniului de aplicare pe durata exercițiului financiar 2021, recoltarea înainte de coacere se realizează manual, termenul limită pentru realizarea operațiunilor fiind 21 iulie 2021. Totodată, suprafaţa parcelelor pentru care se acordă sprijin pentru recoltarea înainte de coacere nu se ia în considerare pentru calcularea limitelor de randament stabilite în specificaţiile tehnice ale vinurilor cu denumire de origine protejată sau cu indicaţie geografică protejată.

Pentru a beneficia de sprijin financiar în cadrul măsurii de recoltare înainte de coacere, solicitanții trebuie să depună până la data de 25 iunie 2021, la Centrele județene şi al Municipiului București ale APIA, o cerere de plată, însoțită de următoarele documente:

* copie a B.I./C.I. solicitant sau al/a reprezentantului legal, dacă cererea este depusă prin reprezentant legal/împuternicit;
* împuternicire/procură notarială în situația în care cererea se face prin intermediul unui reprezentant legal/împuternicit;
* copie a certificatului de înregistrare la Oficiul Național al Registrului Comerțului/ Registrul național al asociațiilor și fundațiilor sau a actului în baza căruia își desfășoară activitatea, după caz, în cazul persoanelor juridice;
* dovadă cont activ bancă/trezorerie;
* copie a declarației de recoltă aferentă ultimei campanii viticole, depusă potrivit prevederilor legale în vigoare;
* copie a autorizației de producător de struguri destinați obținerii de vinuri cu denumire de origine controlată, indicație geografică sau varietale, obținută pentru anul 2021.

Cuantumul sprijinului financiar pentru recoltarea înainte de coacere este de:

* 5.840 lei/ha pentru plantația producătoare de struguri destinați obținerii de vinuri cu denumire de origine controlată;
* 5.548 lei/ha pentru plantația producătoare de struguri destinați obținerii de vinuri cu indicație geografică;
* 4.906 lei/ ha pentru plantația producătoare de struguri destinați obținerii de vinuri varietale.

Plăţile se finanţează integral din Fondul European de Garantare Agricolă (FEGA), prin APIA, în lei, urmând ca sprijinul să fie acordat beneficiarilor declarați eligibili până la data de 15 octombrie 2021.

[**Descarcă**](https://www.fonduri-structurale.ro/descarca-document/32941) ghidul

Sursa: APIA

\*

Schema HoReCa: A fost modificată Anexa aferentă raportului de expertiză contabilă. Mai mult timp pentru depunerea aplicațiilor

Ministerul Economiei, Antreprenoriatului și Turismului a anunțat astăzi, 25 iunie 2021, modificarea Anexei 7 – Raport din Procedura pentru schema HoReCa.

Modificările prevăd eliminarea sumei în euro, în contextul verificării automate în aplicație a cursul de referință pentru proiect, care va fi stabilit de BNR luni, 28 iunie 2021, la ora 13.00.

[**Descarcă**](https://www.fonduri-structurale.ro/descarca-document/32966)documentul

Formularul electronic de înscriere va fi activ începând de marți, 29 iunie 2021, ora 10:00. Aplicația electronică aferentă celei de a doua etape de înscriere în cadrul Schemei va fi deschisă **timp de 22 zile calendaristice** de la demararea înscrierii, până la ora 20.00 a ultimei zile de înscriere, cu posibilitatea de prelungire a termenului până la epuizarea bugetului. Anterior, ministerul anunțase doar 10 zile lucrătoare pentru depunerea cererilor de finanțare.

Ministerul a făcut ieri, 24 iunie 2021, precizări cu privire la raportul de expertiză contabilă și a transmis un set de întrebări și răspunsuri. Mai multe detalii sunt disponibile [**aici**](https://www.fonduri-structurale.ro/stiri/26641/schema-horeca-ministerul-face-precizari-cu-privire-la-raportul-de-expertiza-contabila-si-beneficiarii-si-cheltuielile-eligibile)

Sursa: MEAT

\*

Au fost aprobate Regulamentele aferente Fondului European de Dezvoltare Regională (FEDR) și Fondului de Coeziune (FC) pentru perioada 2021 – 2027

Parlamentul a adoptat miercuri, 23 iunie 2021, trei fonduri ale Uniunii, în valoare de 243 miliarde euro, pentru a întări coeziunea economică, socială și teritorială a UE. Toate cele trei regulamente vor fi publicate în Jurnalul Oficial pe 30 iunie și vor intra în vigoare în prima zi după publicare.

Așa-numitul „pachet de coeziune” cuprinde obiectivul de cooperare teritorială europeană (Interreg), Fondul european de dezvoltare regională și Fondul de coeziune.

El cuprinde și reglementările privind dispozițiile comune, un set de norme pentru a gestiona fondurile regionale, sociale și de coeziune pe următorii șapte ani.

În conformitate cu noile reglementări privind dispozițiile comune, Interreg dar și Fondul european de dezvoltare regională și Fondul de coeziune vor fi obligate să-și direcționeze cel puțin 30% din resurse către obiective specifice: politicile climatice, economia circulară și investițiile în creșterea durabilă și în crearea de locuri de muncă. Ele prevăd și măsuri specifice pentru IMM-uri și regiunile ultraperiferice.

**Fondul european de dezvoltare regională (FEDR) și Fondul de coeziune (FC)**

Fondul de dezvoltare regională și Fondul de coeziune reprezintă cel mai mare instrument public european de investiții, cu un buget de 243 de miliarde euro (în prețurile din 2018). Ele reprezintă circa un sfert din Cadrul Financiar Multianual (CFM) pentru perioada 2021-2027.

Fondurile vor contribui și la redresarea după pandemia de COVID-19. În acest context, vor sprijini cultura, turismul durabil și digitalizarea și vor îmbunătăți reziliența sistemului de sănătate publică.

Nu vor putea fi sprijinite investițiile legate de energia nucleară și combustibilii fosili. Singura excepție, valabilă până pe 31 decembrie 2025, se va face pentru proiectele în care gazele naturale vor înlocui cărbunele.

**Interreg: sprijin pentru proiectele transfrontaliere și cooperarea în regiunile învecinate ale Uniunii**

Bugetul Interreg va fi de 8.05 miliarde euro (în prețurile din 2018) pentru perioada 2021-2027, mai mare cu 3 % față de perioada anterioară. Rata de finanțare va fi în general de 80 % (85 % pentru regiunile ultraperiferice).

72,2 % din aceste resurse vor fi alocate către cooperarea transfrontalieră, iar pentru cooperarea transnațională, interregională și cea a regiunilor ultraperiferice se vor aloca 18,2 %, 6,1 % și respectiv 3,5 %. Până la 20 % din fondurile din cadrul unui program Interreg pot fi alocate unor proiecte mici.

**Regulamentul privind dispozițiile comune**

Legislația stabilește dispozițiile comune pentru Fondul de dezvoltare regională și Fondul de coeziune, Fondul pentru o tranziție justă, Fondul social european plus și Fondul european pentru pescuit și afaceri maritime. Aceste instrumente luate împreună reprezintă circa o treime din bugetul total al Uniunii pentru 2021-2027. Suma se ridică la 330 de miliarde euro (în prețurile din 2018).

Pentru a beneficia de fondurile Uniunii, țările vor trebui să respecte Carta drepturilor fundamentale a Uniunii Europene, obiectivele de dezvoltare durabilă ale ONU și Acordul de la Paris privind schimbările climatice. Ele vor mai trebui să promoveze egalitatea de gen și să combată discriminarea.

Sursa: Parlamentul European

\*

Săptămâna viitoare încep înscrierile în cadrul schemei HoReCa!

Ministerul Economiei, Antreprenoriatului și Turismului a anunțat ieri, 23 iunie 2021, lansarea etapei de înscriere în cadrul schemei „Horeca” prevăzută de Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentației publice și organizării de evenimente, a căror activitate a fost afectată în contextul pandemiei de COVID-19, cu modificările și completările ulterioare.

Formularul electronic de înscriere va fi activ pe platforma [granturi.imm.gov.ro](http://granturi.imm.gov.ro/), **începând de marți, 29 iunie 2021, ora 10:00**.

Formularul de înscriere va rămâne activ timp de 10 zile lucrătoare de la demararea înscrierii, până la ora 20:00 a ultimei zile de înscriere, respectiv **luni 12 iulie 2021**, cu posibilitatea prelungirii perioadei de înscriere.

\*\*\*

fonduri-structurale.ro are experiență în scrierea și implementarea proiectelor finanțate din fonduri europene și de la stat, dobândită de-a lungul timpului în cadrul a numeroase proiecte de succes, coordonate atât din poziția de beneficiar, cât și din cea de consultant. Pentru mai multe detalii despre cum vă putem sprijini în depunerea unei cereri de finanțare în cadrul apelului vă rugăm să ne scrieți la structuralcg@fonduri-structurale.ro.

Sursa: MEAT

🏵

Din actualitatea europeană

Ajutor de stat: Comisia aprobă o schemă românească de 610 mii de euro pentru a sprijini companiile active în sectorul cultural independent din București afectate de pandemia de coronavirus

**Comisia Europeană a aprobat o schemă românească de 610 mii de euro (aproximativ 3 milioane RON) menită să sprijine companiile active în sectorul cultural independent din București, în contextul pandemiei de coronavirus. Schema a fost aprobată în temeiul**[**Cadrului temporar privind ajutoarele de stat**](https://eur-lex.europa.eu/legal-content/EN/TXT/?uri=OJ%3AJOC_2020_091_I_0001)Căutați traducerile disponibile pentru linkul precedentEN**•••****. În cadrul acestui sistem, sprijinul public va lua forma unor granturi directe.**

Scopul schemei este de a atenua nevoile de lichiditate cu care se confruntă beneficiarii din cauza măsurilor restrictive pe care guvernul român a trebuit să le pună în aplicare pentru a limita răspândirea virusului.

Sprijinul public va acoperi anumite costuri suportate de beneficiari în perioada august - decembrie 2020: (i) cheltuieli de închiriere pentru sediul central / biroul operațional, până la o sumă maximă de 4.020 EUR (20.000 RON) pe lună; (ii) cheltuieli cu utilitățile publice (de ex. căldură, electricitate, apă, canalizare, deșeuri, gaze naturale); (iii) salarii și contribuții pentru maximum 3 angajați, plafonat la salariul minim lunar național. Comisia a constatat că schema românească este în conformitate cu condițiile stabilite în Cadrul temporar. În special, ajutorul (i) nu va depăși 1,8 milioane de euro per beneficiar și (ii) va fi acordat cel târziu la 31 decembrie 2021. Comisia a concluzionat că măsura este necesară, adecvată și proporțională pentru a remedia o perturbare gravă în economia unui stat membru, în conformitate cu articolul 107 alineatul (3) litera (b) din TFUE și condițiile stabilite în Cadrul temporar. Pe această bază, Comisia a aprobat măsura conform normelor UE privind ajutoarele de stat.

Mai multe informații despre Cadrul temporar și alte acțiuni întreprinse de Comisie pentru a gestiona impactul economic al pandemiei de coronavirus pot fi găsite [aici](https://ec.europa.eu/competition-policy/state-aid/latest-news_en)Căutați traducerile disponibile pentru linkul precedentEN**•••**. Versiunea neconfidențială a deciziei va fi disponibilă [Registrul](https://ec.europa.eu/competition/elojade/isef/index.cfm?clear=1&policy_area_id=3) ajutoarelor de stat cu numărul de caz SA.62608 de pe [site](https://ec.europa.eu/competition-policy/index_en)Căutați traducerile disponibile pentru linkul precedentEN**•••**-ul internet al Comisiei dedicat concurenței, de îndată ce vor fi soluționate eventualele probleme legate de confidențialitate.

**Persoană de contact pentru presă:**

Ștefan TURCU

E-mail: stefan.turcu@ec.europa.eu

telefon: 0724 232 197

\*

Acțiunile Marie Skłodowska-Curie: Comisia sprijină cercetătorii și organizațiile cu 822 de milioane EUR în 2021

**Comisia a anunțat astăzi, 22 iunie, noi cereri de propuneri pentru a sprijini formarea, dezvoltarea competențelor și evoluția carierei cercetătorilor în cadrul Acțiunilor**[**Marie Skłodowska-Curie**](https://ec.europa.eu/research/mariecurieactions/)**(MSCA), programul emblematic de finanțare al UE din cadrul programului**[**Orizont Europa**](https://ec.europa.eu/info/horizon-europe_en)Căutați traducerile disponibile pentru linkul precedentEN**•••****, dedicat învățământului doctoral și formării post-doctorale.**

[Cererile de propuneri](https://ec.europa.eu/info/funding-tenders/opportunities/portal/screen/opportunities/topic-search;callCode=null;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43108390;programDivisionCode=43108473;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState) sunt lansate ca urmare a adoptării [programului de lucru al programului Orizont Europa pentru perioada 2021-2022](https://ec.europa.eu/commission/presscorner/detail/ro/IP_21_2993). Cu un buget total de 6,6 miliarde EUR pentru perioada 2021-2027, Acțiunile Marie Skłodowska-Curie sprijină cercetători din întreaga lume, în toate etapele carierei lor și în toate disciplinele. Ele se adresează și instituțiilor, prin sprijinirea unor programe de doctorat și postdoctorale excelente, precum și a unor proiecte colaborative excelente de cercetare și inovare, prin sporirea atractivității și a vizibilității instituțiilor la nivel mondial și prin încurajarea cooperării dincolo de mediul academic, inclusiv cu marile companii și cu IMM-urile.

Mariya **Gabriel**, comisarul pentru inovare, cercetare, cultură, educație și tineret, a declarat: *„Criza provocată de pandemia de COVID-19 a scos în evidență, încă o dată, importanța faptului că Europa se poate baza pe cercetători cu înaltă calificare, capabili să identifice și să soluționeze provocările viitoare. De asemenea, criza a demonstrat valoarea comunicării dovezilor științifice către factorii de decizie și către public, dar și importanța colaborării interdisciplinare. În acest context, Acțiunile Marie Skłodowska-Curie reprezintă un instrument crucial. De la lansarea sa cu 25 de ani în urmă și până în prezent, programul a încurajat tot un număr tot mai mare de femei și bărbați să urmeze cariere în domeniul cercetării, promovând atractivitatea Europei pentru talentele de vârf din întreaga lume.”*

În 2021, MSCA va pune la dispoziție aproximativ 822 de milioane EUR pentru a finanța următoarele cinci acțiuni principale prevăzute în programul de lucru:

* **Rețelele doctorale MSCA**– pun în aplicare programe de doctorat pentru formarea doctoranzilor atât în mediul academic, cât și în alte sectoare, inclusiv în sectorul industrial și în întreprinderi. Cererea de propuneri pentru 2021, cu un buget de 402,95 milioane EUR, se deschide astăzi și se va încheia la 16 noiembrie 2021.
* **Bursele de studii postdoctorale MSCA**– consolidează potențialul creator și inovator al cercetătorilor care dețin un doctorat și care doresc să dobândească noi competențe prin formare avansată și prin mobilitate internațională, interdisciplinară și intersectorială. Finanțarea va fi disponibilă pentru cercetătorii care sunt pregătiți să realizeze proiecte revoluționare de cercetare și inovare în Europa și în întreaga lume, inclusiv în sectorul neacademic. Cererea de propuneri pentru 2021, cu un buget de 242 de milioane EUR, se va deschide astăzi și se va încheia la 12 octombrie 2021.
* **Schimburile de personal MSCA**– dezvoltă o colaborare sustenabilă, la nivel internațional, intersectorial și interdisciplinar, în domeniul cercetării și inovării, prin intermediul schimburilor de personal. Programul contribuie la transformarea ideilor în produse, servicii sau procese inovatoare. Cererea de propuneri pentru 2021, cu un buget de 72,5 milioane EUR, se va deschide anul acesta la 7 octombrie și se va încheia la 9 martie 2022.
* **MSCA COFUND**– cofinanțează programe noi sau existente de doctorat și de burse de studii postdoctorale în statele membre ale UE sau în țările asociate la programul Orizont Europa, cu scopul de a promova bunele practici ale MSCA. Aceasta include atât formarea internațională, intersectorială și interdisciplinară în domeniul cercetării, cât și mobilitatea internațională și transsectorială a cercetătorilor în orice etapă a carierei lor. Cererea de propuneri pentru 2021, cu un buget de 89 de milioane EUR, se va deschide anul acesta la 12 octombrie și se va încheia la 10 februarie 2022.
* **MSCA și cetățenii**– aduce cercetarea mai aproape de elevi și studenți, de familii și de publicul larg, în principal prin intermediul evenimentului [Noaptea Cercetătorilor Europeni](https://ec.europa.eu/research/mariecurieactions/actions/msca-citizens). Această acțiune sporește gradul de sensibilizare cu privire la impactul muncii de cercetare asupra vieții cetățenilor, asupra societății și asupra economiei și promovează recunoașterea publică a științei și cercetării. Ea urmărește, de asemenea, să stârnească interesul tinerilor pentru cercetare și pentru carierele științifice. Cererea pentru 2022, cu un buget de 15,5 milioane EUR, acoperă edițiile din 2022 și 2023 ale Nopții Cercetătorilor Europeni și va fi deschisă în perioada 22 iunie - 7 octombrie 2021.

În cadrul programului Orizont Europa 2021-2027, MSCA va pune un accent mai puternic pe colaborarea intersectorială, în special între mediul academic și întreprinderi, precum și pe supravegherea și orientarea profesională eficace, prin intermediul [Orientărilor MSCA privind supravegherea](https://ec.europa.eu/research/mariecurieactions/about-msca/msca-guidelines-supervision). De asemenea, acțiunile vor promova comportamentele, managementul și activitățile de cercetare sustenabile, în conformitate cu [Pactul verde european](https://ec.europa.eu/info/strategy/priorities-2019-2024/european-green-deal_ro), prin intermediul [Cartei verzi a MSCA](https://ec.europa.eu/research/mariecurieactions/green-charter).

**Context**

Lansat în 1990 și redenumit **Acțiunile** **Marie Curie** în 1996, programul contribuie la excelența cercetării și la stimularea creării de locuri de muncă, a creșterii și a investițiilor, prin faptul că dotează cercetătorii cu noi cunoștințe și competențe și le oferă experiență internațională și intersectorială, în vederea ocupării în viitor a unor posturi importante în domeniul cercetării. Acțiunile au un impact structurant asupra instituțiilor de învățământ superior și a altor entități din afara mediului academic, prin difuzarea excelenței și prin stabilirea de standarde pentru o educație și o formare profesională de înaltă calitate a cercetătorilor, în întregul [Spațiu european de cercetare (ERA)](https://ec.europa.eu/info/research-and-innovation/strategy/strategy-2020-2024/our-digital-future/era_en#:~:text=The%20European%20Research%20Area%20(ERA)%20is%20the%20ambition%20to%20create,and%20technology%20across%20the%20EU.&text=ERA%20was%20launched%20in%202000,revitalise%20it%20began%20in%202018.) și în întreaga lume.

În perioada 2014-2020, programul a sprijinit peste 65 000 de cercetători din Europa și din afara acesteia, inclusiv 25 000 de doctoranzi. De asemenea, a finanțat peste
1 000 de programe internaționale de doctorat și a îmbunătățit legăturile dintre mediul academic și sectorul industrial, prin implicarea a 4 700 de companii și a aproximativ 2 200 de IMM-uri. În cursul aceleiași perioade, peste 8 450 de organizații din peste 130 de țări au participat la MSCA.

**Pentru informații suplimentare**

[Acțiunile Marie Skłodowska-Curie (MSCA) - fișă informativă](https://op.europa.eu/ro/publication-detail/-/publication/3b60eb30-d23c-11eb-ac72-01aa75ed71a1)

[Programul de lucru al Acțiunilor Marie Skłodowska-Curie pentru perioada 2021-2022](https://ec.europa.eu/research/mariecurieactions/document/horizon-europe-work-programme-2021-2022-marie-sklodowska-curie-actions)

[Site-ul Comisiei Europene dedicat Acțiunilor Marie Skłodowska-Curie](https://ec.europa.eu/research/mariecurieactions/)

**Persoană de contact pentru presă:**

Ștefan TURCU

E-mail: stefan.turcu@ec.europa.eu

telefon: 0724 232 197

Sursa: Reprezentanța în România a Comisiei Europene https://ec.europa.eu/romania/news\_ro

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/